Boek: Die bome reusagtig soos ons was | Maroela Media
Ek sal dit graag lees maar kry dit nie op Kindle nie. Kan U dit ASB laat oplaai.
Dankie vir jou navraag. Protea is die uitgewer van die boek en jy sal ongelukkig die versoek direk aan hulle moet rig. Die boek is tans net in sagteband beskikbaar. Klik hier om meer inligting oor die boek te lees en klik hier om Protea te kontak. K-woord, f-woord vlieg in debat | Netwerk24
Deur Jan Gerber 03 Mei 2016 14:00
Nazier Paulsen, EFF-LP Foto: Argief
“Moenie vir my f**ken vertel wat om te doen nie!”
Só het Nazier Paulsen, EFF-LP, Yusuf Cassim van die DA toegesnou toe die begrotingsdebat van die departement van internasionale betrekkinge en samewerking Dinsdag in die parlement driftig geraak het.
Dit was Munzoor Shaik-Emam, NFP-LP, wat sake aanvanklik warmer gemaak het toe hy ’n aanval op die DA van stapel gestuur het omdat dié party volgens hom Israel se onderdrukking van Palestina steun.
“Skandalig, DA-lede wat kies om Palestina te onderdruk!” het hy gesê.
Yusuf Cassim Foto: Argief
Cassim het uitgeroep: “Moenie Islam vir jou eie doeleindes gebruik nie!”
’n Onderlinge woordewisseling het tussen Cassim en Paulsen ontstaan. Paulsen het van Cassim weggedraai en stilgebly, waarna Cassim iets aan Paulsen gesê het wat onhoorbaar in die mediagalery was.
Paulsen het opgespring, langs Cassim se bank gaan staan en toe die bogenoemde woorde, wat duidelik in die persgalery hoorbaar was, geuiter.
Cassim het op ’n punt van orde opgespring en gesê Paulsen het hom gevloek.
Paulsen het opgespring en gesê: “Jy het my gevloek! Jy het my gevloek!”
James Lorimer, DA-LP, het gesê Paulsen het die “k-woord teenoor Cassim gebruik.
Toe hy sy toespraak hervat, het Shaik-Emam gesê die “k-woord” beteken ongelowige, en dit is wat ’n mens is wanneer jy jou eie mense onderdruk.
Naledi Pandor, minister van wetenskap en tegnologie, het gesê sy het gesien Paulsen en Cassim was in ’n woordewisseling betrokke.
“Ons lede moet leer hoe om hulle in die raad te gedra,” het sy gesê en voorgestel dat die voorval behoorlik ondersoek word.
Grace Boroto, voorsittende beampte, het gesê sy het nie gehoor wat gesê is nie en albei aangeraai om deur hul swepe die kwessie na die reëlskomitee te neem.
“Kan ons onsself herinner hoekom ons hier is?” het Boroto gesê.
News24 het berig dat Paulsen aan Cassim gesê het: “Jou Zionistiese uitverkoper-k****r!”
Meer oor: Israel
Man wat polisie k-woord toesnou, kan nie eis oor arrestasie
Man eis R220 000 oor k-woord